钦定古今图书集成/明伦汇编/氏族典/第422卷 > 《廖用贤尚友录》 > 闵如霖
## 钦定古今图书集成/明伦汇编/氏族典/第422卷 > 《廖用贤尚友录》 > 闵如霖

按《万姓统谱》：“如霖字师望，乌程人，庄懿从孙。嘉靖壬
辰进士，选庶吉士，授编修，寻转谕德，奉敕纂修《会典》，
继掌国子监，严身率物，不苛细，六馆之士，至今德之。
壬子，以礼部侍郎兼学士，主教庶吉士，与多士商论
国家大故，使知辅养所急。寻改吏部，掌詹事府。丙辰，
陞南京礼部尚书。霖宽大优赡，二典文衡，一主武举”，
较阅精审，咸称得人。历官清华，应制敏捷，心虚神朗，
遇事能断。赠太子少保。子道孚，官生；道鸣，举人。